**ΚΕΦΑΛΑΙΟ ΠΕΜΠΤΟ Ο ΠΟΛΙΤΙΣΜΟΣ ΤΟΥ ΒΥΖΑΝΤΙΟΥ**

**1. Η καθημερινή ζωή στο Βυζάντιο**

**α. Η οικογενειακή ζωή**

♥ Απαγόρευση γάμου για κορίτσια κάτω των 12 και αγόρια κάτω των 14 ετών.

♥ Το διαζύγιο επιτρεπόταν αν συναινούσαν και οι δυο σύζυγοι.

♥ Οι γυναίκες

- Δεν είχαν ίσα δικαιώματα με τους άντρες.

-Συμμετείχαν περιορισμένα στην κοινωνική ζωή.

- Δεν συμμετείχαν σε δημόσιες τελετές.

-Κάλυπταν το πρόσωπό τους όταν έβγαιναν έξω.

♥ Μετά τον 11ο αιώνα οι γυναίκες μπορούσαν να συμμετέχουν στα κοινά και είχαν πρόσβαση στην εκπαίδευση.

♥ Τα παιδιά για να ξεχωρίζουν έπαιρναν μαζί με το όνομά τους το όνομα του πατέρα τους (σε γενική κτητική). Αργότερα καθιερώνεται το επώνυμο, ειδικά σε αριστοκρατικές οικογένειες (π.χ. Κομνηνοί, Παλαιολόγοι).

**β. Το σχολείο**

♥ Τα σχολεία είχαν δυο κύκλους σπουδών, του γραμματιστή και του γραμματικού. Στον α’ κύκλο παιδιά από 7 ετών. Στο β’ κύκλο από 12.

♥ Μάθαιναν ανάγνωση και γραφή, αριθμητική και γεωμετρία. Στη συνέχεια ρητορική, αστρονομία, φιλοσοφία και μουσική.

♥ Οι μαθητές πλήρωναν δίδακτρα, αλλά τα ορφανά φοιτούσαν δωρεάν.

♥ Στο πανεπιστήμιο πήγαιναν όσοι είχαν τις αναγκαίες γι’ αυτό γνώσεις και την οικονομική δυνατότητα.

**γ. Η ασθένεια, η ιατρική και κοινωνική περίθαλψη, ο θάνατος.**

♥ Υπήρχαν στις πόλεις νοσοκομεία και ιδιώτες ιατροί.

♥ Πολλές φορές για θεραπεία ο λαός κατέφευγε στη μαγεία.

♥ Στις πόλεις υπήρχαν πτωχοκομεία και ορφανοτροφεία που ίδρυε και συντηρούσε η Εκκλησία.

**δ. Η κατοικία**

♥ Στις πόλεις τα σπίτια ήταν διώροφα και οικοδομούνταν γύρω από μια κεντρική αίθουσα.-Στο ισόγειο ήταν η κουζίνα, το πλυσταριό, το λουτρό, ένα εικονοστάσι και το δωμάτιο με το τζάκι.-Στο δεύτερο όροφο τα υπόλοιπα δωμάτια.

♥ Η στέγαση των φτωχών σε πόλεις και χωριά ήταν άθλια, σε σπίτια μικρά ενός ή δυο δωματίων.

**ε. Η ενδυμασία και η μόδα**

♥ Οι αστοί φορούσαν μακρύ χιτώνα, μπότες δερμάτινες το χειμώνα και ανατολίτικα παπούτσια το καλοκαίρι.

♥ Οι χωρικοί φορούσαν στιχάρια (αμάνικους χιτώνες) και παπούτσια ανοιχτά στη φτέρνα ή κυκλοφορούσαν ξυπόλυτοι.

**στ. Η διατροφή**

♥ Οι πλούσιοι έτρωγαν ορεκτικά, κρέατα, ψάρια, γλυκά και κρασί.

♥ Ο μέσος Βυζαντινός πολίτης δεν είχε πολλές διατροφικές επιλογές.

**ζ. Η ψυχαγωγία**

♥ Κυριότερη μορφή ψυχαγωγίας ήταν η συμμετοχή σε ιεροτελεστίες, θρησκευτικές, κοινωνικές και λαϊκές γιορτές.

♥ Άλλη διασκέδαση ήταν ο Ιππόδρομος.

♥ Στην επαρχία τα ετήσια πανηγύρια εξελίσσονταν σε λαϊκές γιορτές, όπου συγκεντρώνονταν μάγοι, αστρολόγοι, θεραπευτές που τραβούσαν την προσοχή του κόσμου.

**η. Ο μοναχισμός**

♥ Αρχικά οι μοναχοί ζούσαν αποτραβηγμένοι από τον κόσμο σε κάποια έρημο ή άλλο ακατοίκητο μέρος, με νηστεία, αϋπνία και συνεχή προσευχή.

♥ Ο μοναχισμός

-ξεκίνησε από την Αίγυπτο (4ος αι.)

-είχε δυο μορφές ↠ μοναχική ↠ κοινοβιακή (μοναστήρια-ηγούμενος : θέτει τους κανόνες που είναι υποχρεωμένοι να τηρούν οι μοναχοί)

-γνώρισε μεγάλη ακμή μετά την αναστήλωση των εικόνων.

♥ Πολλά μοναστήρια υπήρχαν στην Καππαδοκία και τον Όλυμπο της Βιθυνίας.

♥ Το Άγιο Όρος ήταν το σημαντικότερο μοναστικό κέντρο.